cyanic-selkie/wikianc huggingface dataset:
התרבות הירמוכית
כרונולוגיה
ההתיישבות הירמוכית בעין ע'זאל תוארכה על ידי החופרים לשנים 5500 לפנה"ס עד 5000 לפנה"ס. עד אז, התקופה שקדמה לתרבות הירמוכית הייתה התקופה הנאוליתית הקדם קרמית ב (PPNB) אך בשל מספר סתירות עם ממצאי האתר זכתה התקופה שקדמה לתרבות הירמוכית לשם חדש - "התקופה הנאוליתית הקדם קרמית ג" (PPNC). לפי גרפינקל, יש לתארך את התקופה הנאוליתית הקדם הקרמית ג לשנים 7000 לפנה"ס עד 6400 לפנה"ס.
מאואיזם
מאואיזם, אשר נודע רשמית כ"מחשבת מאו דזה-דונג", הוא מעין פילוסופיה פוליטית המהווה זן של מרקסיזם המורכב מתורתו של המנהיג הסיני מאו דזה-דונג, יושם בהרחבה כאידאולוגיה המנחה של הצבא והפוליטיקה ברפובליקה העממית של סין מאז עלייתו של מאו לשלטון עד להחלתה של תאוריית דנג שיאופינג והרפורמות הכלכליות בסין בשנת 1978. המאואיזם יושם גם בצורה בינלאומית באותם זמנים, מפלגות וקבוצות מאואיסטיות קיימות ברחבי העולם, כאשר הבולטות בהן קיימות בפרו, בהודו ובנפאל, בה זכתה המפלגה בבחירות הדמוקרטיות החופשיות הראשונות בתולדותיה, בשנת 2008.
ג'ין מנסון
ג'ין מנסון (באנגלית: Jeane Manson; נולדה ב-1 באוקטובר 1950), זמרת, דוגמנית ושחקנית אמריקנית החיה ופועלת בצרפת. שיא הקריירה של מנסון היה בשנות ה-70, אז זכתה להצלחה גדולה במדינות דוברות צרפתית באירופה.
ביוגרפיה
הקריירה שלה כזמרת ושחקנית קיבלה פריצת דרך עם מעברה לצרפת זמן קצר לאחר הופעתה בפלייבוי, שם הפכה לכוכבת וזכתה לפופולריות ברחבי אירופה, בעיקר במדינות הפרנקופוניות, עם מכירות תקליטים בלמעלה מ-20 מיליון עותקים. היא הוציאה אלבומים במגוון סגנונות, ממוזיקת פופ דרך גוספל ועד קאנטרי. במרץ 1979 הופיעה בבנייני האומה בירושלים כנציגת לוקסמבורג בתחרות האירוויזיון ה-24 שאירחה ישראל, והגיעה למקום ה-13 עם השיר J'ai déjà vu ça dans tes yeux ("כבר ראיתי זאת בעיניך"). היא גם קיבלה תפקידים במספר סרטי קולנוע וסדרות טלוויזיה. בשנות ה-90 שיחקה לאורך זמן באופרת סבון יומית מצליחה בצרפת בשם "ריביירה", וכן אירחה מספר תוכניות טלוויזיה בצרפת.
GHV2
אלבום הלהיטים לא כלל בתוכו שירים חדשים, אך נכללו בו רמיקסים לכמה מלהיטיה של מדונה. בסמוך לצאת אלבום הלהיטים, יצא גם אלבום הרמיקס, GHV2 Remixed: The Best.
דן לאור
קריירה
בשנים 1996–2000 כיהן כראש החוג לספרות עברית באוניברסיטה זו, ובשנים 2000–2004 כדיקן הפקולטה למדעי הרוח.
מרדכי נאור
ביוגרפיה
נאור הוא חוקר וסופר פורה, ובספרייה הלאומית בירושלים אצורים כ-200 כרכים משלו: ספרים שכתב, ספרים שהיה שותף לכתיבתם, ספרים שערך, קטלוגים לתערוכות, וכן רומן אחד וכמה ספרי סיפורים לבני הנעורים. הוא משמש כיועץ וכאוצר מוזיאונים, כגון מוזיאון הרעות במצודת כ"ח (נבי יושע), אתר רכבת העמק בכפר יהושע, מוזיאון ההגנה בתל אביב, ובית ראשונים בהרצליה.
חיים אישיים
מרדכי נאור נשוי למשוררת וסופרת הילדים לאה נאור, ולהם שתי בנות ובן.
קישורים חיצוניים
על ספריו:
המרדה
חוק
סעיף 138 מגדיר ביקורת ותעמולה חוקיות אשר אינן נחשבות להמרדה:
סעיף 135 קובע כי כתב אישום על העבירה חייב להיות מוגש תוך שנה מיום שהעבירה נעברה. בעבר תקופת ההתיישנות הייתה 6 חודשים, אולם הוא הורחב על ידי הכנסת בשנת תשס"ג, בהתאם להצעתו של אופיר פינס.
פסיקה
מקרה נוסף בו עלה נושא ההמרדה לדיון בפני בית המשפט העליון היה בשאלה האם דבק קלון במשה פייגלין אשר הורשע בהמרדה במסגרת פעילותו בזו ארצנו. בסוגיה זו סברו השופטים טובה שטרסברג-כהן, אהרן ברק, אילה פרוקצ'יה ודורית ביניש שיש בעבירה קלון, בעוד השופטים יעקב טירקל, דליה דורנר ואדמונד לוי סברו שבפייגלין לא דבק קלון.
שטיבל
שטיבלאך מפורסמים בישראל
בניו יורק:
כתבה
מבנה הכתבה
מבנה הכתבה כולל שלושה חלקים שונים: כותרת, פתיחה וגוף.
כותרת
תפקיד הכותרת הוא להציג את נושא הכתבה. אורך הכותרת יכול לנוע בין מילה אחת ועד למשפט, רצוי כמה שפחות ארוך. תפקיד נוסף של הכותרת הוא למשוך את העין של הקורא ולסקרן אותו לקרוא את הכתבה, הכותרת ממלאת תפקיד חשוב מאוד בכתבה, והיא פרט הכרחי בכתבה.
פטרון
ראו גם
}}
קולצ'סטר
השכלה
קמפוס אוניברסיטת אסקס ממוקם מזרחית לעיר קולצ'סטר, בפארק ויוונהו (Wivenhoe Park). בעיר ממוקמת מכללת קולצ'סטר ומכון קולצ'סטר.
אזכורים ספרותיים
העיר מוזכרת בספרו של ג'ורג' אורוול "1984", בה גיבור הספר, ג'ון סמית', מציין כי העיר נפגעה על ידי פצצת אטום.
תאוריית שני הגורמים
הרצברג הבדיל, בעקבות מחקריו שנערכו בקרב מהנדסים ורואי חשבון, בין גורמים היוצרים שביעות רצון בעבודה לבין גורמים היוצרים חוסר שביעות רצון בה. על-פי הרצברג, שתי תופעות אלו אינן הפכים, אלא שתי תופעות נפרדות הראויות להתייחסות נפרדת.
תיאטרון האגר פיקר
היסטוריה
לאחר נפילת הדרג בשנת 1991, תיאטרון האגר פיקר המשיך את עבודתו. כיום מועסקים בו למעלה ממאה עובדים, מהם כ-40 שחקנים וזמרים. במרבית הימים מוצגים בו סרטים, הצגות תיאטרון מועלות בסופי שבוע, ומחזות זמר מתקיימים במהלך החגים.
יוסיף קישינבסקי
חייו
בנו הבכור היגר לקנדה, שני בנים אחרים עלו לישראל, ורק הצעיר בבניו נשאר ברומניה.
תדלוק אווירי
היסטוריה ופיתוח
במקביל להתפתחויות בארצות הברית, פיתח באנגליה חלוץ התעופה אלן קובהאם את שיטת התדלוק בעזרת סל (באנגלית: Probe & Drogue), וביצע הדגמות ציבוריות של המערכת החדשה. בשנת 1934 הוא ייסד את חברת Flight Refuelling Ltd (בראשי תיבות: FRL), ופיתח מערכת תדלוק אוטומטית, ששימשה לתדלוק אווירי של ספינת אוויר מדגם "שורט אמפייר" ממטוס AW.23. החברה קיימת עד היום כחלק מחברת Cobham PLC.
שיטת הבום
הבום (באנגלית: Boom), הוא מוט קשיח, ארוך וחלול, שבתוכו נמצא צינור תדלוק טלסקופי, וממוקם על פי רוב בתחתית זנב המטוס. בקצה הצינור ממוקמת פיה (ה-"זכר") בעלת שסתום, המתחברת לפתח התדלוק (ה-"נקבה") בכלי הטיס המתודלק, ודרכה מוזרם הדלק רק לאחר שהחיבור פותח את השסתום. בזמן ההתחברות נשלף החוצה חלק מהצינור ומסייע לנעילת הבום במקום. ניהוג הבום לכיוון פתח התדלוק מתבצע בשילוב בין שני כנפונים הנמצאים בתחתית המוט, ומערכת הידראולית הנמצאת בבסיס הבום. פתח התדלוק עצמו ממוקם לרוב בחלקו העליון של המטוס, על קו האמצע של גוף המטוס (אחד מהחריגים הוא מטוס ה-F-15 איגל שבו פתח התדלוק נמצא בשורש כנף שמאל).
ראול טאמודו
נבחרת לאומית
טאמודו שיחק בצעירותו בנבחרות השונות של ספרד לגילאים צעירים. הוא נכלל בסגל הנבחרת האולימפית של ספרד (עד גיל 23) לטורניר הכדורגל של אולימפיאדת סידני 2000, וזכה עמה במדליית הכסף. הוא אף הבקיע שער בשלב חצי הגמר של הטורניר, נגד.
רובין בקהאוז
מדליית ארד אולימפית
באולימפיאדת מינכן (1972) זכה בקהאוז במדליית ארד במשחה ל-200 מטר פרפר בתוצאה של 2:03.23 דקות, אחרי חבריו לנבחרת, כוכב המשחקים מארק ספיץ שקבע שיא עולם חדש של 2:00.70 דקות וגארי הול סניור (2:02.86 דקות). בשלב המוקמות הוא קבע שיא אולימפי חדש של 2:03.11 דקות ועלה לשלב הגמר מהמקום השני.
לוי קרוחאנגה
קריירה צבאית
בשנת 1981 הוא הצטרף לכוחות המורדים במלחמת האזרחים האוגנדית ולחם עד לסיום המלחמה בשנת 1986. בהמשך הוא עבר השתלמויות בתחום הצבאי בסין, מצרים, ניגריה וקניה.
הקארדו (ירושלים)
הקארדו המרכזי של ירושלים
לאחר מרד בר כוכבא שהתחולל בשנים 132–135, בנה הקיסר הרומי אדריאנוס על חורבות ירושלים את העיר החדשה איליה קפיטולינה. היא נבנתה במתכונת ערים רומיות (תכנון היפודמי) וכללה את צירי הקארדו (בכיוון צפון–דרום) והדקומנוס (בכיוון מזרח-מערב). משני צידי הקארדו היו שדרות עמודים, שתמכו בקירוי למדרכות רחבות - משני צידיו - כשמעבר להן היו חנויות.
פרנק קוק
קריירה
בהמשך הצטרף קוק ללהקת Pacific Gas & Electric, ובמשך זמן מה שימש כמנהלה. תאונת דרכים סיימה את הקריירה שלו כמתופף של Pacific Gas & Electric, והוא הוחלף על ידי רון וודס.
שדה התעופה פאיד
שדה התעופה החדש
בשנות ה-80 הועתק שדה התעופה כ-4.7 קילומטרים דרומה, שם נבנה שדה תעופה חדיש, הנושא גם הוא את השם פאיד, בו שוכן בסיס חיל האוויר פאיד החדש.
יוסיפ יורצ'יץ'
פעילותו הספרותית
יורצ'יץ' כתב כ-40 סיפורים ונובלות, כעשרה רומנים ושתי טרגדיות היסטוריות. הוא פרסם את סיפורו הראשון - "סיפור על הנחש הלבן" עוד בהיותו תלמיד בגימנסיה בגיל 17. באותה תקופה התחיל לאסוף סיפורים, אגדות ואנקדוטות מפי אנשים בסביבה, ובמיוחד מסבו. מבחר מהם מצאו ביטוי בקובץ הסיפורים "Spomini na deda" ("זכרונות של סבא") (1863) ובסיפור הקצר "Prazna vera" ("אמונה ריקה"). את סיפורו "בנו של השכן" פרסם באלמנך שהוציא לאור יחד עם יוסיפ סטרטאר ועם פראן לבסטיק, "מלאדיקה" (הענף). בשנת 1864 פרסם ב-"Mohorjeva družba" את הסיפור ההיסטורי "יורי קוזיאק, יניצ'ר סלובני" שהקנה לו שם של מספֵר בחסד, ואת הסיפור הקצר "Jesenska noč med slovenskimi polharji" ("ליל קיץ בין ציידי הנמנמניים הסלובנים"). בכתב העת "סלובנסקי גלאסניק" פרסם ב-1865 את הסיפורים "דומן" ו"יורי קובילה".
בשנת 1869 ניסה יורצ'יץ' להקים עיתון חדש "גלאסניק" (המבשר), שהוגדר כ"עיתון לבידור, ספרות וחינוך" אך הוא לא המשיך מעבר לגיליון אחד. כשבשנת 1880 סגר יוסיפ סטריטאר את כתב העת "זבון" בגרסתו השנייה, הוא הקים יחד עם ינקו קרסיניק (Janko Kersnik), פראן לבץ (Fran Levec) ואיוואן טאווצ'אר כתב עת חדש בשם "Ljubljanski zvon" ("הפעמון מליובליאנה"). הגיליון הראשון של המגזין הופיע ב-1881. יורצ'יץ' השתתף בו עם ספר חדש תחת הכותרת "Rokovnjače" ("בריונים") אך מפני שהחל מ-1879 חלה בשחפת לא הצליח לסיים אלא עשרה פרקים. ינקו קרסניק השלים אותו לפי רישומיו של יורצ'יץ'. אחרי מותו של הסופר פורסמה ב"ליובליאנסקי זבון" גם הטרגדיה ההיסטורית "ורוניקה דסנישקה" שיורצ'יץ' הספיק לגמור אך מבלי לערוך אותה סופית.
נרקיסיזם במקום העבודה
נרקיסיזם במקום העבודה הוא מושג, המתייחס לדפוסי ההתנהגות של אנשים בעלי קווי אישיות נרקיסיסטיים במסגרות ארגוניות מקצועיות, ולהשפעה שיש לדפוסים אלו על הארגון, עובדיו ומנהליו. משום שאישיות נרקיסיסטית מופעלת פעמים רבות על ידי צורך עז בכוח וביוקרה, ישאפו בעלי אישיות נרקיסיסטית לתפקידים של סמכות ומנהיגות וייקחו אותם על עצמם ללא כל היסוס. ואכן, מחקרים רבים מעידים כי ניתן למצוא בשכיחות גבוהה אנשים עם מאפיינים אלה בתפקידי מנהיגות בכירה. לטענת קרנברג, יש חמש תכונות שהן חיוניות למנהיג: מידה של נרקיסיזם בריא; אינטליגנציה גבוהה; יושר אישי; יכולת לבסס ולשמור על יחסי אובייקט טובים; ומידה של חשדנות מוצדקת, בניגוד לתמימות. המשמעות של "להיות מנהל" לפי קרנברג, היא להיות ראשון, לרצות להשפיע, להוביל ולממש חזון. מנהלים מבקשים להשתמש בסביבתם כדי לקדם את מטרותיהם האישיות והמקצועיות, הגלויות והסמויות, כשהעבודה מספקת לעוסקים בה אתגרים וגם תגמולים, מסייעת בקידום מטרות אלה.
נרקיסיזם תאגידי
לפי אלן דאונס (1997), נרקיסיזם ארגוני מתרחש כאשר נרקיסיסט הופך למנכ"ל, או משיג תפקיד מנהיגותי אחר בצוות ההנהלה הבכירה, ואוסף סביבו צוות של אנשים הנוטים ליחסי תלות שיתופית כדי לתמוך בהתנהגות הנרקיסיסטית שלו. נרקיסיסטים מתיימרים לנאמנות לחברה, אך הם מחויבים אך ורק לסדר היום שלהם; לפיכך, החלטות ארגוניות מבוססות על האינטרסים של הנרקיסיסט עצמו ולא על האינטרסים של הארגון בכללותו, של בעלי העניין השונים, או הסביבה בה פועל הארגון. כתוצאה מכך, סוג מסוים של מנהיג כריזמטי יכול לנהל חברה מצליחה כלכלית על פי עקרונות לא בריאים לחלוטין (לפחות לזמן מה).
פבלו פיקאסו
ביוגרפיה
ב-1946 עבר פיקאסו להתגורר עם פרנסואז ז'ילו, ציירת צעירה שהכיר מספר שנים לפני כן, והחל ליצור דיוקנאות וליטוגרפיות שלה. יחסיו עם פרנסואז החלו עוד ב-1943 כאשר הייתה בת עשרים ואחת והוא בן שישים ושתיים. נולדו להם שני ילדים, קלוד (1947) ופאלומה (1949). פיקאסו החל לעבוד במוזיאון של אנטיב שבריביירה הצרפתית, תרם לו תרומות רבות, והמוזיאון שינה את שמו ל"מוזיאון פיקאסו". בשנים 1947–1948 יצר כאלפיים עבודות קרמיקה בסדנת קדרות של ידידיו, בני הזוג ראמיה, בכפר וואלורי בפרובאנס.
סויטת וולאר
אסופה של 100 תחריטים של פיקאסו שפורסמה בידי אמברואז וולאר (Ambroise Vollard), בעל גלריה, סוחר אמנות ובעלים של הוצאה לאור הנושאת את שמו. התחריטים נוצרו בין השנים 1930–1937 ובהם מוטיבים קבועים ביצירתו של פיקאסו: הקרקס, מלחמת שוורים, סדנת הפסל, המינוטאור, המינוטאור העיוור וכן שלושה דיוקנאות של וולאר. כ-100 עותקים של האסופה הודפסו אך לא נמכרו היטב בשנים הראשונות. כיום האסופה נחשבת אחת מפסגות העשיה הן של האמן והן של סוחר האמנות הנושאת את שמו.
הקרמיקה של פיקאסו
העניין של פיקאסו בקרמיקה התעורר לזמן קצר בראשית המאה העשרים אולם עיקר היצירה בקרמיקה וגוף היצירות הרחב בחימר, הכולל אלפי יצירות וסקיצות מהירות, נוצר בין השנים 1945–1973. פיקאסו, אמן בשל ומיומן בשנים אלה, הוקסם מטווח האפשרויות שהחומר פתח בפניו ואכן הוא התנסה בכל סוגי הטיפול בחימר: עבודה עם סוגי חימר שונים, בבניה ובגריעה, בציור ובזיגוג (גלזורה), בסוגי שרפה שונים, ובמנעד עבודות שנע מפיסול בחומר ועד הוספת ציור בקו מהיר על גופי פורצלן מוכנים. נושאי עבודות הקרמיקה הם אותם נושאים קבועים שפיקאסו עבד עימם: מלחמת שוורים, גוף האדם וייצוגיו השונים, יצורים מיתולוגיים כמו המינוטאור והסאטיר, יונים, דגים ועוד. מיומנותו וחוש ההומור שלו ניכרים היטב ביצירות, ובשילוב עם חוש ההמצאה המפותח של האמן נושאות את אותם גופי חומר למעלת אמנות. כיום מוצגות יצירות הקרמיקה של פיקאסו בכל המוזיאונים שמציגים מיצירותיו.
מורשתו
ציוריו הם מהיקרים ביותר בעולם ושווים נאמד במיליוני ועשרות מיליוני דולרים ליצירה.
רידים
פעמים רבות אותו רידים מועתק משיר אחד לשיר אחר, ונבנות עליו מלודיות שונות, מילים שונות או גם וגם. ברגאיי מקובל מאוד לקחת רידים ידוע ולהקליט על בסיסו שיר חדש. בג'מייקה היה נהוג לכלול בצד ב' של תקליטוני רגאיי גרסה כלית של השיר שבצד א', מה שאיפשר לאמנים אחרים לקחת אותה ולהקליט על בסיסה שיר חדש.
קלוד דביסי
ביוגרפיה
בגיל 7, בעת ביקור בבית דודתו בעיר קאן, המליצה הדודה שילמד מוזיקה, ודביסי החל ללמוד לנגן בפסנתר. שנה אחת לאחר מכן נזדמנה אחת מתלמידותיו של פרדריק שופן להאזין לנגינתו, התלהבה מיכולתו והחליטה לסייע לתלמיד הצעיר בשיעורי המוזיקה. היא אף הפצירה שישלחוהו לקונסרבטואר של פריז, שם החל ללמוד בשנת 1874 לימודי נגינה בפסנתר אצל אנטואן מרמונטל וכן הרמוניה ופיתוח חוש השמיעה. הוא חיבר מנגינות לשיריו של תיאודור דה בנביל, וכשהיה בן 18 זכה בתחרות לקריאת תווים מהירה. כפרס על כך נתקבל כתלמיד הלחנה בקונסרבטוריון. באותה שנה המליץ אחד ממוריו להפגישו עם נדז'דה פון מק, האלמנה הרוסייה העשירה שהייתה קודם לכן פטרוניתו של צ'ייקובסקי. היא הזמינה אותו לשמש מורה לפסנתר לילדיה, ועמה הגיע לשווייץ, לאיטליה ולרוסיה.
כשגברה ההכרה וההערכה לעבודתו, החל דביסי לקבל הזמנות לערים שונות ואף הגיע ללונדון לנצח שם על יצירותיו. בשנת 1909 חלה בסרטן, ולאחר סבל רב, מת בפריז, ב-25 במרץ 1918, בטרם מלאו לו 56 שנים. לאחר מותו, ומותו של ראוול, דעכה התנועה האימפרסיוניסטית, אם כי השפעתה ניכרת ביצירותיהם של מלחינים רבים, בהם סטרווינסקי וצ'ארלס אייבס.
יצירותיו הידועות
לתזמורת:
שלמה קדר
פעילות ציבורית
קדר הצטרף אל משרד החוץ ובמסגרת זו נשלח לצרפת לשמש כמזכיר ראשון של השגרירות הישראלית בפריז. מינויו לתפקיד דיפלומטי עוררה ביקורת מסוימת בציבור, שראה בכך מעין פרס למי שהוחלט להטיל עליו עונש
בשנת 1956 הועלה לדרגת ציר. כציר ישראל בצ'כוסלובקיה, קדר היה פעיל בשחרורם של היהודים אשר נכלאו במסגרת משפטי סלנסקי קדר שימש בתפקיד זה עד שנת 1957, ולאחר מכן שב עם משפחתו ארצה.
רן (עיר)
היסטוריה
בשנת 1875 חוברה העיר לראשונה למערכת הרכבות. בשנת 1899 התקיים בעיר משפטו המפורסם של אלפרד דרייפוס.
במלחמת העולם השנייה סבלה העיר קשות מהפצצות אוויריות של הגרמנים, שהביאו למותם של למעלה מ-1000 בני אדם, וב-18 ביוני 1940 היא נכבשה על ידי הכוחות הגרמנים. בשנים 1943 ו-1944 סבלה רן גם מהפצצות כוחות בעלות הברית. היא שוחררה על ידי הבריטים ב-4 באוגוסט 1944.
ערים תאומות
הערים התאומות של רן הן:
אמנות אפריקאית עכשווית
היסטוריה
החל משנות ה-80 של המאה ה-20, רוב מדינות אפריקה קיבלו עצמאות ממשטרי הממשל הזרים אשר שלטו בהן. עם קבלת העצמאות התקבלה האמנות האפריקאית העכשווית באופן בין-לאומי על ידי שוק האמנות והיא משגשגת עד היום. כמו כן, מאפייני ההשפעות המקיפות של המשטרים הללו באים לידי ביטוי ביצירות האמנות. כך בין השאר, בשנים אלו החלה התעניינות באמנות נשית באפריקה, אמנות גוף ופרפורמנס ארט - בדומה למגמות בשאר העולם. מאז שנות ה-90 התרחב התחום לאמנות אורבנית ופופולרית, תחומי המדיה האלקטרונית וכן מחקר מוזיאולוגי (אוצרותי). אולם, נראה שעדיין קיימת הפרדה, כך שבקרב החוקרים של האמנות המסורתית ישנה חלוקה ברורה בין אמנות פרה-קולוניאלית לפוסט-קולוניאלית, ואילו בקרב חוקרים של אמנות אפריקאית עכשווית ישנה הימנעות מהאוספים העתיקים של אמנות מסורתית.
מלבד האמנות ביבשת אפריקה, אמנים רבים ממוצא אפריקאי פועלים באמריקה ובאירופה. התפוצה האפריקאית מתייחסת לאפריקאים שפוזרו ברחבי העולם, עקב סחר העבדים הטרנס-אטלנטי. תפוצה זו החלה לראשונה במאה ה-15 ונמשכה כארבע מאות שנים, ובמהלכה סוחרי העבדים שינעו בכוחהעבירו יותר מ-11 מיליון אפריקאים ליבשת אמריקה, וכ-200 אלף אפריקאים לאירופה ואסיה. כמעט מראשית סחר העבדים, אנשי תרבות ואמנות אפריקאים בתפוצה התאחדו סביב תחושת קהילתיות ושייכות למוצאם האפריקאי. לאורך השנים, נערכו אירועים שונים הנוגעים לנושא, כמו ועידת Pan-African"" בשנת 1900, כנסים שאורגנו על ידי W.E.B. Du Bois ואחרים בין השנים 1919-1974 ופסטיבל האמנות FESTAC שנערך בשנת 1966 בדקאר בירת סנגל. במהלך אירועים אלו נפגשו אמנים, מוזיקאים ואנשי תרבות אחרים מאפריקה ומהתפוצה לצורכי שיתוף אינטלקטואלי בין חברי הקהילה.
דת באמנות האפריקאית העכשווית
בעבודותיו של האמן האפריקאי מקניה (Joel Oswaggo), ניתן לראות את המתח הקיים באמנות העכשווית האפריקאית ויחסה למסורות דתיות שבטיות. אוסוואגו יצר את עבודותיו לאחר הקשבה לסיפוריהם של זקני השבט שלו, תוך דקדוק והעמקה בפרטי הסיפורים שאפשרו לו לצייר את ציוריו בצורה נאמנה ככל הניתן לפרטים. בהסתכלות ראשונית על עבודותיו נוצר רושם של סגנון קריקטורי ואף לגלגני. עם זאת, בהעמקה בעבודותיו ניכר כי למרות ההומור המובע בהם תיאוריו של אוסווגגו נועדו לתאר באופן מעמיק את המסורת שלו, הכוללת עולם רפאים, שדים ורוחות, ואבות קדומים. נוסף על כך, הרישומים וההערות של אוסווגגו על עבודותיו חושפים את היחס המורכב באמנות לשילוב של האמונה בדת הנוצרית והמסורות השבטיות.
המכון האיראני לחקר החלל
מטרות המכון
מטרות המכון כפי שנוסחו על ידי משרד המדע, המחקר והטכנולוגיה האיראני הן:
K9 Web Protection
ביום ה-1 באוגוסט 2016 החברה נמכרה לsymantec, והיא המשיכה לתמוך במוצר.
החל מ30 ליוני 2019, הופסקה התמיכה בתוכנה, ויותר לא ניתן להוריד אותה או להתקינה.
קבלאן
לאחר 1967
מאז מלחמת ששת הימים ב-1967, נמצאת קבלאן תחת שליטה ישראלית.
איסבל מסדו
ביוגרפיה
בשנת 2006 שיחקה בטלנובלה של המפיקה והיוצרת כריס מורנה, "אלמה פיראטה", בה גילמה את דמותה של קלרה, לצדם של בנחמין רוחאס, לואיסנה לופילטו ומריאנו מרטינס.
במהלך שנת 2011 השתתפה בטלנובלה בשם "Dance!" ("תרקוד!") המתרחשת באורוגוואי, לצדו של חואן מנואל חיל נבארו, והייתה להצלחה גדולה במדינה. באותה שנה, השתתפה בקומדיה הארגנטינאית "El hombre de tu vida" ("הגבר של חייך"), בה גילמה את דמותה של אוליביה.
חיים אישיים
בשנת 2014 החלה מסדו להיות במערכת יחסים עם מרטין טסרה, והשניים נפרדו בשנת 2016.
אולימפיאדת סידני (2000)
מיכאל קולגנוב שייצג את ישראל בחתירה בקיאק (גברים) זכה במדליית ארד במקצה ל-500 מטר יחידים והיה לישראלי היחיד שזכה במדליה באולימפיאדה זו.
המשלחת הישראלית
משלחת ישראל לאולימפיאדת סידני כללה 40 ספורטאים שהתחרו ב-9 ענפי ספורט. החותר מיכאל קולגנוב זכה במדליית ארד.
ארגון
ארגון הוא מאגד-חברה אנושית הפועלת לשם הגשמת מטרה משותפת. הארגון נחקר על ידי תחום המכונה מדע הארגון או התנהגות ארגונית.
משאבי אנוש בארגון
צורת התייחסות עיקרית לחקר ארגונים היא ההתייחסות למשאבי אנוש בארגון, כלומר- לצורה בה יחסי העבודה והארגון משפיעים זה על זה. מאפיין מובהק של משאבי האנוש בארגון הוא המבנה ההירארכי שבו נמצאים העובדים, מבנה המשתקף גם בדרגה של כל עובד.
שינוי מבני
שינוי מבני מצריך בחינה מעמיקה של סוגיות אחדות:
קוסמה
היסטוריה
ב-10 בפברואר 2003, בזמן חופשה בגואה שבהודו, כשהוא נוהג באופנוע מחוף הים לכיוון המלון בו הוא שהה, נפגע בתאונת דרכים. הוא נפטר בבית החולים. מותו הנחית מכה קשה על הלייבל HOMmega.
אסון הכבל
אסון הכבל הוא תאונת אימונים שהתרחשה בליל 10 באוגוסט 1992: בזמן אימון חילוץ מוסק של יחידה 669 ליד ערד נקרע הכבל שקשר את שני לוחמי היחידה, אסף רוזנברג וגיל צוריאנו, בזמן שהועלו למסוק יסעור. השניים נפלו מגובה 15 מטרים ונהרגו.
חקירת האירוע
בין השאר המליצה הוועדה למפקד חיל האוויר להעיר לטייס המסוק רפי פרץ על הימנעותו משיגור הנווט אל הנפגעים. בעקבות ההודעה על מינויו לרב הצבאי הראשי בתחילת 2010, עתרו הורי הנספים לבג"ץ בדרישה לבטל את המינוי. העתירה נדחתה במרץ 2011, ופרץ מונה לתפקיד.
משטרת קוסובו
משטרת קוסובו (באלבנית: Policia e Kosovës; בסרבית: Kosovska Policija) היא המשטרה הלאומית של קוסובו מאז 1999 ובעלת מעמד רשמי מאז שנת 2008. המשטרה כפופה למשרד הפנים של קוסובו האחראי על כוחות השיטור במדינה. מפקד המשטרה הנוכחי רשאט מאליקי.
רנהילד ווגר
אלופת אירופה
שנתיים לאחר מכן, פרשה ווגר משחייה תחרותית ומאז, היא לא התראיינה לתקשורת וחיה חיים בודדים. גם לאחר זכייתה בשנת 1996 בתואר ספורטאית המאה של דנמרק היא סרבה להתראיין.
אוניברסיטת לאוול
אוניברסיטת לאוול (בצרפתית: Université Laval) היא אוניברסיטה ציבורית בקוויבק סיטי. המרכז העתיק ביותר ללימודים גבוהים בקנדה והראשון בצפון אמריקה שהעניק חינוך גבוה בצרפתית.
ויליאם אדמס (פוליטיקאי)
ביוגרפיה
לאחר התפטרותו מהקונגרס, בשנת 1830, עבד במוסד החרשים והעיוורים עבור מדינת ניו יורק ואוהיו. שימש גם כשופט-משנה של מחוז ברקס מ-1839 עד 1842 וכקפטן בחיל הים של העיר רדינג.
חיים אישיים
ויליאם נולד לאייזק (1746-1809) ולמריה ברברה רות (1741-1832). לוויליאם היו חמישה אחים: אייזק, ג'ון, סמואל, פיטר ואברהם. הוא היה הבכור.
Resistance: Fall of Man
Resistance: Fall of Man הוא המשחק הראשון בסדרת משחק ירי בגוף ראשון מבע בדיוני לקונסולת הפלייסטיישן 3, שיוצר על ידי חברת המשחקים Insomniac Games. עלילת המשחק מתרחשת בציר זמן חלופי בשנת 1951, בו השחקן מגלם את דמותו של חייל אמריקאי בשם נתן הייל הנשלח יחד עם כוחות ההתנגדות האמריקאים אל הממלכה המאוחדת על-מנת לנסות לדחוק משם פולשים חייזרים מסתוריים.
רקע
סכנה חדשה נוצרה ממוקד רעש באזור סיביר, בהתאמה בזמן ובמיקום לאירוע טונגוסקה. בנוסף מדווחים מספר פיצוצים ביולוגים בלתי מוסברים. מתחילה האפלה בתקשורת של האימפריה הרוסית עם שאר העולם ונבנית חומה בין האימפריה לאירופה. החומה חוצה ערים וכפרים בין רוסיה למזרח אירופה. בזמן לא מוגדר בשנות השלושים של המאה ה-20 מתחילים להיהרס כפרים וערים בלילה בודד. תחילה העולם חושב שמדובר בנשק רוסי סודי שיצא מכלל שליטה, אבל זה לא מסביר את הקור המוזר שמתחיל לשרור באזור רוסיה. אנשים באירופה שמנסים להאזין לרדיו הרוסי נתקלים באותו ההודעה מסתורית שאומרת: "אחווה, כוח, ואומץ...כולם בפני לילה כועס".
משחק רשת
במשחק קיימת אפשרות של משחק רשת, בה השחקן יכול לשחק עם עוד מספר שחקנים ממקומות אחרים. במשחק הרשת השחקן יכול לשחק יחד עם עד 40 בתור דמויות שונות (לכל דמות והיתרונות שלה) במפות מיוחדות ובמצבי משחק שונים.
אפשרות משחק הרשת קיבלה ביקורות חמות ואפילו יש האומרים שהאפשרות הזו מתעלה על אפשרות הקמפיין לשחקן יחיד.
זוחלים
יצורים קטנים בעלי שלוש עיניים, ארבע רגליים, וזנב מקופל כלפי מעלה. הזוחלים הם האויבים המהירים ביותר במשחק. הזוחלים תמיד מסתובבים בלהקות של בין 4–5 ל-8 זוחלים ממומצע (בקרב של קתדרלת מנצ'סטר נמצאים הרבה יותר זוחלים). הזוחלים מופיעים מהשלב של מפקדת ההתנגדות (בו הייל פוגש את המלאך) ועד סוף המשחק.
ענת דרייגור
ענת דרייגור (נולדה ב-22 במרץ 1960) היא שחקנית עבר ומאמנת כדורסל ישראלית. נבחרה לשחקנית היובל על ידי איגוד הכדורסל בישראל ב־2018 קיבלה תואר דוקטור לפילוסופיה מאוניברסיטת בן-גוריון בנגב לאות כבוד על פעולה לקידום כדורסל הנשים בישראל.
חזרה מפרישה ועשייה ציבורית
בשנת 2005 חזרה דרייגור לשחק באופן פעיל בליגה הארצית. וב-7 באפריל 2006 שברה את שיא גינס למספר נקודות במשחק בליגה תחרותית, כשקלעה 136 נקודות בניצחון קבוצתה הפועל מטה יהודה על אליצור גבעת שמואל. לאחר פרישתה אימנה את קבוצות הנשים של אליצור חולון, הפועל גליל עליון, אס"א ירושלים ואת נבחרות העתודה והקדטיות של נשים בכדורסל. כמו כן הייתה דרייגור גם פרשנית כדורסל ברשת ב'. בנובמבר 2007 מונתה על ידי הנהלת איגוד הכדורסל למתאמת הפעילות לקידום כדורסל נשים באיגוד. במסגרת זו, הקימה בשנת 2008 מיזם בשם "ניידת כדורסל נשים" שמטרתו להנגיש את משחק הכדורסל לכל ילדה, נערה ואישה בכל מקום ברחבי המדינה ויהווה אמצעי להנחלת ערכים חינוכיים וערכיים ובמקביל טיפוח מצוינות. הניידת החלה פעילות בבתי ספר כשהבנות משתתפות באימוני כדורסל בסיסיים באווירה מוזיקלית, בשילוב תחרויות קליעה לסל ומשחקי כדורסל. האימונים התקיימו בשילוב שחקניות נבחרת ישראל שהופיעו בהדגמות ובהצגת תרגילי שליטה בכדורסל.
חירם הראשון מצור
הברית עם ממלכת ישראל המאוחדת
לאחר שחירם המלך מילא את הבטחתו בנוגע לעצים ולזהב ונשלמה בניית מקדש שלמה וארמון המלך, נתן שלמה לחירם עשרים ערים בגליל. חירם לא היה מרוצה מהערים, וקרא להן "ארץ כבול". בין חירם לשלמה היה גם שיתוף פעולה בתחום הימי; מלחי חירם השיטו את אניות שלמה מאילת לאופיר ושבו עם זהב רב ואוצרות אחרים, ואניות תרשיש של שלמה הפליגו עם אניות חירם והביאו גם הן אוצרות רבים.
ציפה כרמון
ציפה כרמון (נולדה ב-7 בדצמבר 1952) היא אשת עסקים ישראלית המתמחה בתחום היצוא.
זטא בהרקולס
ζ בהרקולס, נקרא גם גליזה 635 וכן LHS 3234 הוא הכוכב השני בבהירותו בקבוצת הכוכבים הרקולס עם בהירות נראית מדרגה 2.8. למרות בהירותו ומיקומו המרכזי בקבוצה הוא לא קיבל שם משלו בתרבות המערבית וציון באייר שלו הוא רק השישי בקבוצה. במרחק זוויתי של כמעט 5 מעלות מצפון לכוכב, סמוך מאוד לקו המחבר אותו עם הכוכב η בהרקולס, נמצא צביר הרקולס (M13).
מאפיינים
בני הזוג מקיפים אחד את השני במסלול אליפטי למדי כך שהמרחק ביניהם נע מ-8 יחידות אסטרונומיות ועד ל-21 יחידות אסטרונומיות בזמן הקפה של 34 שנים ו-164 ימים.
ממזרים ללא תהילה
הסרט בוים בידי אנזו קסטלארי (Castellari) וכיכבו בו בו סוונסון (Svenson), פיטר הוטן (Hooten), פרד וויליאמסון (Williamson), מייקל פרגולני (Pergolani) וג'קי בסהארט (Basehart). את פס-קול הסרט הלחין פרנססקו דה מסי (De Masi).
הצבע ארגמן (סרט)
עלילה
זמן מה לאחר מכן מגיעה אל ביתם נטי, שבגרה מספיק כדי להפוך לקורבן נוסף של אביה, וניצודה בעיני מיסטר. השתיים מבינות את המצב ונטי מחליטה ללמד את סילי קרוא וכתוב לפני שתסולק, על מנת שיוכלו לשמור על קשר בכתב לאחר שיופרדו. זמן קצר עובר עד שמיסטר מנסה לבצע את זממו בנטי, אך זו מתנגדת לו ומפעילה מולו אלימות. כתוצאה מכך קורע מיסטר את השתיים זו מזו ונטי מסולקת מביתם, בורחת אל יעד בלתי ידוע. נסיונותיה של סילי ליצור קשר עם נטי בכתב נכשלים כאשר מיסטר מטיל הסגר על תיבת הדואר ומונע ממנה גישה אל המכתבים. בינתיים היא מחליטה להרגיל את עצמה לקרוא באופן שוטף לקראת היום בו יגיע מענה מאחותה.
בארוחת חג המולד מודיעה שוגר לאדון כי היא ובעלה עוזבים יחד עם סילי לטנסי. סופיה הנוכחת במעמד מעודדת את מעשיה של סילי וכתוצאה מכך מחליטה לאזור אומץ ולשקם את גאוותה מחדש. מיסטר מתעמת עם הנשים ומתחיל להטיח עלבונות בסילי, אך זו אינה נשברת הפעם, מאיימת על חייו ובורחת עם שוגר ובעלה מן החווה אחת ולתמיד.
גלובוס הזהב 1986
הסרט היה מועמד ל-5 פרסים, וזכה באחד. המועמדויות:
עסקת שליט
רקע
ב-25 ביוני 2006 חצתה חוליית חמושים פלסטינית את הגבול מרצועת עזה לישראל דרך מנהרה שנחפרה בסמוך למעבר כרם שלום לצורך ביצוע פשיטה זו. החוליה תקפה את טנק המרכבה שבו שהה הצוות של גלעד שליט. מפקד הטנק, סגן חנן ברק, וחייל בצוות הטנק, סמ"ר פבל סלוצקר יצאו מהטנק, נורו ונהרגו בידי המחבלים. חייל נוסף, ששהה בעמדת הנהג של הטנק, נלכד בטנק ונפצע קשה, וחבר הצוות הרביעי, רב"ט גלעד שליט, הוצא מתוך הטנק באיומי נשק. דקות ספורות בלבד לאחר תחילת ההתקפה חזרה חוליית המחבלים לרצועת עזה עם שליט, והעבירה אותו למקום מחבוא.
אישור ההסכם
שרי ש"ס תמכו בעסקה על פי פסיקתו של הרב עובדיה יוסף ובעידודו.
התייחסות בישראל
אלמגור - ארגון נפגעי טרור, מתח ביקורת על עסקת שליט והגדיר את העסקה בתור "ניצחון לטרור ולארגון החמאס". על פי נתוני ארגון אלמגור, חלק גדול מהמחבלים אשר שוחררו בעבר במסגרת עסקאות חילופי שבויים חזרו לפעילות הטרור וגרמו לרציחתם של כ-180 ישראלים. בעקבות אישור עסקת שליט, שבואל סחיווסחורדר, אשר הוריו ושלושת אחיו נרצחו בפיגוע התאבדות במסעדת סבארו בירושלים, השחית את אנדרטת יצחק רבין בתל אביב, מתוך כעס על כך ששני אסירים ביטחוניים אשר היו מעורבים בפיגוע במסעדת סבארו נכללו בעסקת שליט.
התייחסות פלסטינית
בנאום פומבי שנשא ח'ליל אל-חייה, בכיר בהנהגת החמאס בעזה, ששודר בערוץ אלאקצא (Al-Aqsa TV) ב-19 באוקטובר 2011 שיבח חלק מהאסירים המשוחררים, ובהם אמיר סעוד צאלח אבו סרחאן ואשרף בעלוג'ה על כך ש"דקרו את אויבי אללה", את ח'ליל אבו עלבה אשר "נהג במכונית ומחץ את אויבי אללה", את עבד אל-האדי ע'נאיים על כך ש"הסיט אוטובוס ממסלולו אל תוך תהום ליד ירושלים". עוד הוסיף כי "אסור לנו לשכוח את מהפכת הסכינים... אחינו עבד אל רחמן אל דיב וחאלד אל ג'יידי... ברחובות הללו, הם הורידו את היהודים אחד אחרי השני".
אולריך מלקה
אולריך מלקה (בצרפתית: Ulrich Meleke; נולד ב-24 במאי 1999) הוא כדורגלן מחוף השנהב בעמדת הבלם בוולונטר.
קריירה
במרץ חתם בבוטושאן מליגת העל הרומנית עד לסיום העונה.
אריה מינטקביץ
ביוגרפיה
לימודיו התיכוניים של אריה מינטקביץ בבית החינוך על שם ארלוזורוב (שהיה שייך בעברו לזרם העובדים של ההסתדרות) נקטעו בסוף הכיתה השביעית, כשנזרק מבית הספר משום שהעז למחות בשיעורי ההיסטוריה נגד הדרך המסולפת והמגמתית לשיטתו שבה הציגו המורים את העובדות בנוגע למחתרות ולהקמת המדינה.
ארסן גלסטיאן
ביוגרפיה
בשנת 2007, התחרה באליפות רוסיה בג'ודו וסיים במקום השלישי. באותה השנה החל גם לייצג את רוסיה בתחרויות בינלאומיות. הוא חבר נבחרת הג'ודו הרוסית מאז שנת 2007. בשנת 2009 התחרה באליפות אירופה וזכה במדליית הזהב, ברבע הגמר ניצח את רובן האוקס ההולנדי ובחצי הגמר את אליו ורדה האיטלקי. בגמר ניצח את גאורגי זנטראיה האוקראיני כאשר כחצי דקה מפתיחת הקרב קיבל ניקוד ווזארי ולקראת הדקה האחרונה לקרב גלסטיאן ביצע תרגיל נוסף ושוב קיבל ווזארי שהיווה בעצם איפון והספיק לנצח את האוקראיני. ביולי אותה השנה הוא התחרה בגראנד סלאם ריו דה ז'ניירו וזכה במדליית הארד.
אריה מינטקביץ
קריירה עסקית
בתקופת כהונתו יזם מינטקביץ והקים, יחד עם לשכת רואי חשבון בישראל, את המוסד הישראלי לתקינה בחשבונאות שהוסמך לקבוע את התקנים החשבונאיים בישראל בדומה ל-F.A.S.B. האמריקאי. טרם הקמת המוסד לתקינה, יזמה הרשות והנהיגה כללים חשבונאיים דוגמת הרווח למניה והדוח על תזרימי מזומנים, והנהיגה כללי אתיקה מפורטים המתייחסים לנורמה של אי תלות רואי החשבון המבקרים.
בשלהי כהונתו של מינטקביץ, בחודש ספטמבר 2005, פרץ משבר חמור בבנק דיסקונט ניו יורק, שיסודו במשבר אמון חריף בין הנהלת בנק דיסקונט ניו יורק לבין גופי הפיקוח והאכיפה בארצות הברית. החשדות שהתעוררו היו בתחומי הבקרה ואיסור הלבנת הון והם הניעו את גופי הפיקוח בארצות הברית, בין היתר, לדחות את מתן אישורם להעברת השליטה בבנק דיסקונט. דבר זה העמיד בסכנה את השלמת המהלך להפרטת הבנק, שהיה בשלביו האחרונים. מינטקביץ הצליח לגבש שורה של הסדרים מקיפים שנחתמו בסוף חודש דצמבר 2005, ואפשרו את קבלת ההיתר ואת סיומו המוצלח של תהליך ההפרטה.
בשלהי כהונתו של מינטקביץ בדירקטוריון נקלעה אי.די.בי אחזקות לקשיים, שכתוצאה מהם עברה השליטה בה מידי הקבוצה בראשותו של נוחי דנקנר לידי קבוצה בראשותו של אדוארדו אלשטיין. חברי הדירקטוריון נתבעו על ידי מחזיקים בניירות ערך של החברה בגין חלוקות דיווידנד שנעשו, לטענת התובעים, שלא כדין. התביעה הסתיימה בפשרה.
באד באני
2020–הווה: YHLQMDL, El Último Tour Del Mundo ושיאים בינלאומיים
בשנת 2021 זכה בפרס גראמי בקטגוריית "אלבום הפופ הלטיני או האורבני הטוב ביותר" על האלבום YHLQMDLG. באותה השנה, הוציא את שירו, "Yonaguni", שהגיע היישר אל המקום העשירי במצעד הבילבורד הוט 100.
ארסן גלסטיאן
ביוגרפיה
באליפות אירופה בשנת 2016 שנערכה בקאזאן זכה במדליית הארד בקטגוריית המשקל עד 66 ק"ג לאחר שניצח בקרב על המדליה את אדריאן גומבוץ הסלובני. בגראנד סלאם אבו דאבי באותה השנה זכה במדליית הארד.
אנדרטת השלום (וושינגטון די. סי.)
אנדרטת השלום (באנגלית: Peace Monument) המכונה גם אנדרטת הצי (Naval Monument) או אנדרטת מלחי מלחמת האזרחים (Civil War Sailors Monument) היא אנדרטה הממוקמת בסמוך לגבעת הקפיטול בכיכר השלום במפגש שדרת פנסילבניה עם רחוב פירסט (הרחוב הראשון) בעיר וושינגטון בירת ארצות הברית.
1991 בישראל
1991 בישראל (ה'תשנ"א - ה'תשנ"ב) הייתה השנה בה חגגה מדינת ישראל 43 שנה מיום היווסדה. האירוע הבולט בה היה מלחמת המפרץ.
להרוג את ביל חלק 2
עלילה
הכלה מגיעה לקראוון של באד עוד באותו הלילה כדי לסגור איתו חשבון. באד, אשר מצפה להגעתה, יורה בה בחזה ברובה ציד ברגע בו היא פותחת את הדלת. לאחר מכן הוא מזריק לה סם הרגעה. באד מתקשר לאל דרייבר ומציע לה את חרב ההאנזו של הכלה למכירה תמורת מיליון דולר. באד קובר את הכלה בעודה בחיים בתוך ארון באדמת בית הקברות המקומי.
בעודה שוכבת בקבר, נזכרת הכלה באימונים שעברה בסין, כאשר ביל לקח אותה למקדש של אומן אמנויות הלחימה האגדי פאי מיי. פאי מיי השתמש באכזריות ככלי להחדרת משמעת וצייתנות. על אף שנאתו ללבנים, יפנים, אמריקאים ונשים, הסכים פאי מיי לאמן את "הכלה" בסדרת אימונים אינטנסיבית. האימון שעברה היה קשוח מאוד והפך אותה ללוחמת קשוחה ומיומנת. בהווה, הכלה נזכרת באימון בו פאי מיי לימד אותה לשבור קרש עץ מטווח קרוב באמצעות אגרופה בלבד והיא מצליחה לשבור את ארון המתים ולצאת לחופשי.
הכלה מספיקה לחזור לקראוון של באד בדיוק כאשר אל דרייבר מופיעה. אל נותנת לבאד מזוודה המכילה את הסכום אותו דרש תמורת החרב, אשר מכיל גם נחש ממבה שחורה אותו היא הסתירה במזוודה מראש. הנחש מכיש את באד בפניו, ואל מסבירה לו שהיא מרגישה יותר חרטה מהקלה, משום שלדעתה היה מגיע לכלה מוות יותר מכובד מזה שנגרם על ידי טיפוס עלוב כמוהו. באד מת מהכשת הנחש. אל מתקשרת לביל ואומרת לו שאחיו נהרג על ידי הכלה, שכעת שוכבת בקבר של פאולה שולץ. בקטע זה אל-דריבר מגלה לצופים את שמה האמיתי של הכלה - ביאטריקס קידו. כאשר אל מתכוננת לעזוב, ביאטריקס תוקפת אותה במפתיע. בזמן שהן נלחמות, אל מספרת לביאטריקס כי היא הרגה את פאי מיי לאחר שזה עקר לה את עינה הימנית כעונש על חוצפתה. ביאטריקס עוקרת את עינה השנייה של אל ומותירה אותה בעיוורונה, מתבוססת על רצפת הקראוון בחברת נחש הממבה.
מדוזת-ענק יפנית
בשנים האחרונות נצפה גידול ניכר באוכלוסייה של המין. הסיבה אינה ברורה דיה, אולם אחת הסברות היא כי מדובר בתוצאה של זיהום ימי והתחממות גלובלית. הדבר מהווה בעיה משום פגיעת המדוזות בתעשיית הדיג והנזק הכלכלי הכבד שהן גורמות כתוצאה מכך, ולפיכך מדינות המזרח הרחוק - ובפרט יפן, הנפגעת העיקרית - פועלות לצמצום התופעה.
נקאי אילתי
מאפיינים
דג זה שוחה במי האלמוגים בתחנות ניקוי מיוחדות בין האלמוגים, שאליהן נאספות חיות שונית רבות ושונות. הדג מסתחרר במים בריקוד ומתהפך במים כדי למשוך פונדקאים.
דגל קונפדרציית המדינות של אמריקה
מספר דגלים שימשו כדגל קונפדרציית המדינות של אמריקה במהלך שנות קיומה בין השנים 1861 ועד 1865. מאז סיומה של מלחמת האזרחים השימוש בדגלי הקונפדרציה או דגלים המבוססים עליהם נמשך על אף המחלוקות סביבו וזאת משום שהוא מייצג את איחוד המדינות שהתנגדו לביטול העבדות. הדגל נחשב גם כיום כמעורר מחלוקת וזוכה לגינוי נרחב בציבור האמריקני
הדגל הלאומי הראשון
הדגל הרשמי הראשון של הקונפדרציה אשר כונה "הכוכבים והרצועות" (אנגלית: "Stars and Bars") הונף בין ה-5 במרץ 1861 ועד ה-26 במאי 1863 ושימש כדגל הלאומי הראשון.
הדגל הלאומי השני
עיצובים רבים הוצעו וכמעט כולם עשו שימוש בדגל הקרב, אשר בשנת 1863 הפך לידוע ומוכר היטב, כמוטיב העיקרי בעיצובם. העיצוב החדש תואר בידי הקונגרס של הקונפדרציה כשדה לבן כאשר "האיחוד (אשר בשימוש כיום כדגל הקרב) הוא ריבוע ביחס של שני שלישים מרוחבו של הדגל, שדהו אדום, מעליו סאלטייר כחול רחב ממוסגר בלבן ומשובץ בכוכבים המותאמים למספר המדינות בקונפדרציה".
ג'ורג' מוסה
קריירה אקדמית
מוסה היה חלוץ בשדות מחקר רבים ואימץ למחקריו חידושים רבים של חוקרים אחרים.
קלאודיו לופס
קריירה
ב-2004 נרכש כרטיס השחקן של לופס על ידי קבוצת קלוב אמריקה, מהעשירות והחזקות מבין הקבוצות המקסיקניות. הוא הפך מיד לאליל האוהדים ושיחק בשורות הקבוצה עד שנת 2006 אז החליט לחזור לראסינג קלוב במטרה לעזור לה לזכות באליפות. לופס קיווה שחזרתו תיצור אפקט דומה לזה שיצר חזרתו של חואן סבסטיאן ורון אך ראסינג סיימה במרכז הטבלה.
דה-קולוניזציה
סיבות לתהליך הדה-קולוניזציה
1. המשבר הכלכלי שיצרה מלחמת העולם השנייה במדינות אירופה, לא איפשר להן להמשיך להחזיק בקולוניות. המשך השליטה חייב הוצאות גדולות על צבא, פיתוח תשתיות ועוד. אירופה, שהתאוששה באותה העת מהמלחמה ועוד בעזרת תוכנית מרשל, לא הייתה עומדת בכך.
2. בעקבות מלחמת העולם השנייה ירדה יוקרת המעצמות. צרפת נכבשה על ידי גרמניה, ובריטניה איבדה שטחים נרחבים באסיה ליפן ה"אסייתית". עובדה זו עודדה את התנועות הלאומיות בקולוניות להילחם נגד המעצמות ובד בבד הורידה את הביטחון העצמי של המעצמות בדבר עליונותן הצבאית על ילידי הקולוניות. בנוסף, לאחר שתי מלחמות עולם עקובות מדם, ירדה נכונותן של המעצמות לספוג אבדות ונזקים חומריים במאמץ לשמור על מושבות רחוקות.
חיים נבון
חיים נבון (נולד ב-25 ביוני 1973 ברמת גן) הוא רב, הוגה, סופר ופובליציסט ישראלי.
ביוגרפיה
הרב נבון מעורב בפעילות תקשורתית מגוונת. בשנים 2001–2006 כתב טור פרשת השבוע בעיתון "מקור ראשון", ובו תובנות תורניות המשולבות באנקדוטות שמחוץ לעולם הדתי. משנת 2001 הוא כתב טור פובליציסטי בשם "טיפול נקודתי" בכתב העת "נקודה" והיה חבר מערכת העיתון. עם סגירתו של כתב העת בשנת 2010 החל הטור להתפרסם במתכונת חודשית בעיתון "מקור ראשון". כתב מאמרים פובליציסטיים גם בעיתון מעריב. בשנת 2014 החל נבון לכתוב טור שבועי במוסף התרבות "מוצש" של העיתון "מקור ראשון". הוא מופיע גם בבמות תקשורתיות נוספות.
הרב נבון הוא תלמידו של הרב אהרן ליכטנשטיין, ראש ישיבת הר עציון. ערך עם אחרים את ספריו של הרב ליכטנשטיין על מסכתות טהרות, פסחים, ובבא בתרא, היה עורך משנה של ספרו קדושת אביב, ועורך של ספר הזיכרון לרב ליכטנשטיין, אשרי אדם עוז לו בך. תרגם מאנגלית את ספרו של הרב יוסף דוב סולובייצ'יק, בכה תבכה בלילה, ואת ספרו של הרב ליכטנשטיין, תקווה לדורשיך.
ספריו והגותו
כמו כן, הביע התנגדות עזה לפעולות "תג מחיר" ולספר תורת המלך.
קיילה האריסון
חיים אישיים
האריסון נולדה במידלטאון שבאוהיו והחלה ללמוד ג'ודו בגיל שש בעידוד אמה שהחזיקה בחגורה שחורה.
ג'ודו
באליפות העולם בשנת 2011 שנערכה בפריז, האריסון זכתה במדליית הארד. היא הגיעה עד חצי הגמר, הפסידה לצרפתייה אודרי צ'ומאו ונשרה לקרב על הארד שם ניצחה ביוקו את מרינדה ורקרק ההולנדית. עוד באותה השנה האריסון זכתה במדליית זהב במשחקים הפאן-אמריקאיים ובמדליות כסף בגראנד סלאם ריו דה ז'ניירו וגראנד סלאם טוקיו.
כן ציור (קבוצת כוכבים)
כן ציור (Pictor) היא קבוצת כוכבים קטנה וקשה למציאה בשמי הדרום, הנמצאת בין קאנופוס בקבוצת שדרית ובין הענן המגלני הגדול בקבוצת דג זהב. הקבוצה מורכבת מכוכבים עמומים והכוכב הבהיר ביותר בקבוצה הוא מדרגת בהירות נראית 3.3. הקבוצה הוגדרה על ידי האסטרונום הצרפתי ניקולא לואי דה לאקאי במאה ה-18 ומשום כך אין סיפורים מיתולוגיים הקשורים אליה. שמה במקור היה Equuleus Pictoris (הכן עליו מעמידים את בד הציור) אך הוא קוצר לאחר מכן.
כוכבי הקבוצה
α בכן ציור הוא כוכב לבן-כחלחל במרחק של כ-100 שנות אור ועם בהירות נראית מדרגה 3.3 והוא הכוכב הבהיר ביותר בקבוצה. בכוכב חמה נמצא כוכב זה על ציר הסיבוב של כוכב הלכת, כלומר הוא נראה תמיד מעל הקוטב הדרומי.
הבורסה לניירות ערך בתל אביב
מדדי הבורסה
במניות ישנם, לאחר הרפורמה בתחילת 2017 שני מאגרי מניות. מאגר רימון הוא הבכיר מביניהם ומכיל כ-230 מניות המתאימות לשימוש כנכסי בסיס לנגזרים. מניות אלו בעלות שווי גבוה יותר ותנאי סף נוקשים יותר ביחס להחזקות ציבור. מאגר תמר מכיל גם מניות קטנות יותר וכן מניות עם החזקות ציבור נמוכות.
משכן הבורסה
ב-24 ביולי 2014 עברה הבורסה לניירות ערך למשכנה החדש בקרן הרחובות מונטיפיורי ואחוזת בית בתל אביב, בצמוד למגדל שלום מאיר. מתחם הבורסה מתפרש על פני מגרש בן דונם וחצי, שנרכש על ידה בשנת 2007 במחיר של 58 מיליון ש"ח. תהליך הבנייה ארך חמש שנים. הבניין משתרע על שטח של 22.6 אלף מטרים רבועים, מתנשא לגובה של 60 מטרים ומונה 14 קומות. היחס בין מספר הקומות לגובה אינו סטנדרטי, משום שהבניין כולל קומות בעלות תקרות גבוהות, כגון קומת הכניסה המתנשאת לגובה של 10 מטרים.
ליאון פלדהנדלר
ליאון (לייב) פלדהנדלר (בפולנית:Leon (Lejb) Feldhendler; 1910 – 6 באפריל 1945) היה לוחם יהודי-פולני שהיה ידוע בחלקו בארגון מרד האסירים של שנת 1943 במחנה ההשמדה סוביבור, ביחד עם אלכסנדר פצ'רסקי. עד לשליחתו לסוביבור, שימש פלדהנדלר כראש היודנראט בכפרו, ז'ולקייבקה-אוסאדה, בתקופת הכיבוש הנאצי בפולין.
רציחתו בלובלין
פלדהנדלר היה בין אלו ששרדו את המלחמה, תוך הסתתרות בעיר לובלין עד סיום הכיבוש הגרמני ביולי 1944. אולם ב-2 באפריל 1945 הוא נורה דרך דלתה הסגורה של דירתו, כאשר היה בדרכו לבדוק את פשר המהומה שהתרחשה בחדר חיצוני בביתו. פלדהנדלר ואשתו (מנישואים שניים) הצליחו להימלט דרך דלת צדדית ועשו את דרכם לבית החולים בעיר, בו עבר פלדהנדלר ניתוח, אך נפטר ארבעה ימים לאחר מכן.
לאון פלדהנדלר בתרבות
ב-2018 יצא לאקרנים הסרט הרוסי סוביבור, המתאר את המרד. ליאון פלדהנדלר שמגולם על ידי השחקן דאיניוס קזלאוסקס הוא אחת הדמויות המרכזיות בסרט.
דליה פרידלנד
הופעות לילדים
ב-1967, הוחתמה פרידלנד על ידי סיימון ושירלי שמידט, בעלי חברת התקליטים סי בי אס, להקליט את תקליט הילדים הראשון של החברה. האלבום המוזיקלי הראשון שהוקלט היה "שמוליקיפוד" (1966). בזכות הצלחת התקליט, הקליטה גם את "זרעים של מסטיק" (תקליט הילדים הראשון של אן אם סי שהוסב לדיסק), "פתי מאמין - דליה פרידלנד בשירה ובקריאה", "דליה פרידלנד מספרת: פעם..." (סיפורי עודד בורלא), וביחד עם העיתונאי והבמאי חיים יבין, הוציאה את האלבום "מסיפורי המלך בבר" ועוד. לאור הצלחת התקליטים, הוחתמה פרידלנד בחברות התקליטים "הד ארצי", "ישראדיסק" ו"התקליט חיפה", בהן הוציאה אלבומים נוספים. בנוסף לכך השתתפה באוספים משירי אנדה עמיר, ע. הלל, "30 להיטים לפעוטות" ועוד. השירים והסיפורים שהופיעו בתקליטים, התחבבו מאוד על הילדים וצולמו למיטב תוכניות הילדים והנוער בטלוויזיה.
הופעות בעולם
מסוף שנות השבעים ערכה פרידלנד מעת לעת סיבובי הופעות ברחבי ארצות הברית וקנדה עם מופע הילדים "זרעים של מסטיק" והצגת היחיד "נולדתי לתיאטרון" לקהל דובר אנגלית ועברית. "נולדתי לתיאטרון" ייצגה את ישראל, בשפה הרוסית, בפסטיבל התיאטרון היהודי הראשון בחרקוב.
שוקרוט גארני
היסטוריה
הקהילה היהודית באלזס פיתחה גרסה כשרה למתכון, בו חלקי בשר אווז מחליפים את בשר החזיר. על בסיס גרסה זו נפוצה מנה בשם "שוקרוט יהודי".
הונדורס הבריטית
פוליטיקה
מ-1749 ועד 1884 נשלטה בליז כטרוטורית חסות של הקולוניה הבריטית בג'מייקה. כשהוכרזה קולוניה של הכתר בפני עצמה בשנת 1871 מושל-משנה מונה תחת פיקודו של מושל ג'מייקה והחליף את פקיד הממשל והקים מועצה מחוקקת שהחליפה את האספה המחוקקת. כשהפכה לקולוניה נפרדת בשנת 1884 קיבלה הונדורס הבריטית מושל משל עצמה.
הנוסח המקובל (הברית החדשה)
מאז נפילת האימפריה הרומית והנתק הגובר עם המזרח האורתודוקסי, הלכה ופחתה באירופה הקתולית הבקיאות בשפה היוונית. מהפכת הדפוס שפתח יוהאן גוטנברג, נפילת ביזנטיון ב-1453 והימלטות רבים ממלומדיה מערבה, והעניין בשפות הקלאסיות שהתלווה להומניזם של הרנסאנס, כולם שמו לכך קץ. במאה ה-15 יותר ויותר משכילים למדו יוונית על בוריה ולא הסתפקו עוד בתרגומים הלטיניים הנפוצים של הברית החדשה. הראשון לפרסם מהדורת דפוס שלה ביוונית היה ההומניסט ארסמוס מרוטרדם, שקרא לרפורמה בכנסייה והאמין שתרגום לטיני חדש וקולח יחד עם טקסט המקור יהיה אמצעי ראשון במעלה להפיץ את הנצרות בצורתה הטהורה. ארסמוס ניגש למלאכה בחופזה רבה, לאחר שקיבל את הצעתו של מוציא-לאור שווייצרי, משום שביקש להקדים את פרסומה של הפוליגלוטה הקומפלוטנסית שנערכה אז בספרד ביוזמת הארכיבישוף פרנסיסקו חימנס דה סיסנרוס. מהדורה רב-לשונית זו הושלמה כבר ב-1514 אך פורסמה לבסוף רק ב-1522. ארסמוס שקד על מהדורתו במשך חצי שנה בלבד, כשהוא מסתייע בשישה כתבי-יד יווניים שאף אחד מהם לא היה שלם ושהמוקדם שבהם הועתק באימפריה הביזנטית במאה ה-12. כתב-היד של חזון יוחנן חסר את הגוויל האחרון וארסמוס נאלץ לתרגם מן הוולגטה הלטינית את ששת הפסוקים החותמים את הספר. ה-Novum Instrumentum omne שלו יצאה לאור ב-1516. היא נחשבה בשעתו להישג גדול, אם כי בדיעבד הוכרה בתחום הביקורת הטקסטואלית כעבודה רשלנית שערבבה נוסחים ללא השוואה מספקת. מחברה הוציא עוד ארבע מהדורות נוספות, ב-1519, 1522, 1527 ו-1536, בשינויים קלים (בין הבולטים שבהם היה הכללתה מחדש של הפסוקית היוחננית השנויה-במחלוקת למן המהדורה השלישית). הוא מיקד את תשומת לבו בתרגום הלטיני, אך הטקסט היווני שערך זכה לבכורה בעיני משכילי זמנו.
העורך החשוב הבא של הטקסטוס רצפטוס היה רוברטוס סטפנוס (רובר אטיין) הפריזאי, שפרסם ארבע מהדורות בהתבסס על ארסמוס בין 1545 ל-1551. הוא השתמש במספר גדול יותר של כתבי-יד להשוואה, כחמישה-עשר. החשובה מבין מהדורותיו הייתה השלישית, ה-Editio Regia מ-1550, שהייתה גם הראשונה שהטקסט היווני חולק בה לפסוקים. ה-Regia התקבלה כמוסמכת באנגליה ושימשה בסיס לתרגום המלך ג'יימס הקאנוני, המוכר והחשוב מכל פרסומי הברית החדשה בשפה האנגלית. יורשו של קלווין, תאודור בזה, המשיך במפעלו של סטפנוס והוציא תשע מהדורות שונות של הטקסט בין 1565 ל-1604 עם דגשים שונים ושינויים מסוימים (לדוגמה: וְקָרְאוּ שְׁמוֹ עִמָּנוּאֵל במתי א' כ"ג, במקום ו"קִראו" בלשון ציווי; לְבֵית הַכְּנֵסֶת במקום "לבית כנסת" במרקוס א' כ"א, וכן הלאה). סמכותו הרוחנית והפוליטית של בזה העניקה לעבודתו משקל רב. ב-1633 הגיהו המדפיסים בונאוונטורה ואברהם אלזביר מליידן את מהדורת הברית החדשה היוונית השנייה שלהם, בהתבסס על הוצאותיהם של ארסמוס, סטפנוס ובזה, וכינו אותה בהקדמה "הנוסח שהתקבל על כולנו, ללא השחתה או סילוף." מהדורת אלזביר התקבלה במהרה כמוסמכת ביותר ונותרה כזו באירופה הפרוטסטנטית במשך למעלה ממאתיים שנה. יוקרתו של הטקסטוס רצפטוס נותרה על עמדה גם כשמבקרים כמו ג'ון מיל, שהשווה למעלה מ-80 כתבי-יד יווניים, מצא אלפי הבדלים במהדורת הברית החדשה שלו מ-1707. אף על פי שהכליל אותם רק בהערות השוליים והדפיס למעשה את ה-Editio Regia, הוא הותקף על ידי אנשי כמורה באשמת כפירה; האמונה בכך שהאל הנחה את מתרגמי הביבליות בעת הרפורמציה, יותר מאשר עקשנות על ניסוח מסוים, הפכה את העמידה על טהרת הטקסטוס רצפטוס לעניין תאולוגי ולא אקדמי. ב-1831 החל מבקר הנוסח הגרמני קרל לכמן לפרסם מהדורה יוונית שנשענה לא על הנוסח המקובל אלא על כתבי-יד עתיקים ממצרים. גילוי הקודקס סינאיטיקוס על ידי קונסטנטין פון טישנדורף והעתקת הקודקס ותיקנוס והפצתו, הנחיתו מהלומה כבדה על הטקסטוס רצפטוס. נמצאו הבדלים מרובים בין הטקסטים העתיקים לבין "הנוסח המקובל", דוגמת תריסר הפסוקים האחרונים בבשורה על פי מרקוס שאינם מצויים בכתבים הישנים. בסוף המאה ה-19 התקבלה כקונצנזוס אקדמי המסקנה כי כתבי-היד הביזנטיים, שעמדו לרשות ארסמוס וממשיכיו, היו גרסאות מאוחרות וערוכות בכבדות, וכדי להגיע אל המלל המקורי היה צורך להיוועץ בנוסחים האלכסנדרוניים הקדומים שנמצאו. במהרה יצאו מהדורות ביקורתיות חדשות של הברית החדשה בשפת המקור, כמו הוצאת אלאנד-נסטלה, ששימשו בתורן בסיס לתרגומים מודרניים של כלל הביבליה (לצד עריכה-מחדש של הברית החדשה, ספרי הברית הישנה בתוך הוצאות אלו הכילו לבסוף גם גילויים ממגילות קומראן וכתבי-יד נוספים). "הנוסח המקובל" איבד כמעט לגמרי את מעמדו באקדמיה ובקרב מרבית הכנסיות הפרוטסטנטיות, אם כי שמרנים דוגמת "תנועת תרגום המלך ג'יימס לבדו" ממשיכים לייחס לו אמיתות דתית ולהתעקש על בכורתו.
פיני טבגר
פיני טבגר (נולד ב-1 באפריל 1978) הוא שחקן טלוויזיה, תיאטרון וקולנוע, במאי, תסריטאי ומנחה ישראלי. יוצר בתחום הקולנוע והמוזיקה.
קריירה
בשנת 2005 השתתף בהצגה "בא לגנון", בסרט הקולנוע "ימים קפואים" וכן הופיע בסרט "לילה אפל". בשנת 2006 השתתף בתוכנית המציאות "רוקדים עם כוכבים" עם הרקדנית דורית מילמן, והודח בחצי הגמר. באותה שנה שיחק בסרט הקולנוע "אדמה משוגעת" בתפקיד אייל אבני. ב-2008 השתתף טבגר בסרטו של רשף לוי "איים אבודים", בסרט "סוף שבוע בגליל", בדרמה היומית "דני הוליווד" וכן, בסדרת הדרמה "עספור". כמו כן, גילם טבגר את דמותו "אדיק" במיני סדרה "טרויקה".
החל משנת 2013 מגלם טבגר את הדמות האנושית "פנחס" בתוכנית הטלוויזיה "בחצר של פופיק" בחינוכית.
עשייה כבמאי קולנוע
סיים לימודים לתואר ראשון בחוג לקולנוע וטלוויזיה באוניברסיטת תל אביב.
קישורים חיצוניים
https://youtu.be/CrLeBDWgdIY
ארמן פיליפ בארטוס
ביוגרפיה
בארטוס למד לתואר ראשון באוניברסיטת פנסילבניה ולתואר שני במכון הטכנולוגי של מסצ'וסטס. בארטוס נישא לרות-סלסט גוטסמן ב-1935, והשניים הפכו לאספני אמנות בולטים.
אנדרו בודן
ביוגרפיה
בודן נולד בקרלייל שבפנסילבניה ב. הוא למד בבתי ספר ציבוריים בעירו. באוניברסיטה, למד תואר ראשון במשפטים, ולאחר מכן התקבל למשרד עורכי דיון ועסק בנדל"ן.
קרייזלר סיגמא
"קרייזלר אוסטרליה" היא חברת בת של קונצרן הרכב האמריקאי קרייזלר.
אליפות אירופה לאומות באתלטיקה 2019
לקראת התחרות, הוחלט להפחית את מספר המדינות המתחרות בסופר ליג ל-8 במקום 12 משנת 2021, ולפיכך, חמש מדינות יודחו מהסופרליג, מהליגה הראשונה ומהליגה השנייה במקום שלוש מדינות, ורק מדינה אחת מכל דרג תעלה לדרג הגבוה יותר, במקום שלוש מדינות.
משפט מינקובסקי
ממשפט זה נובע שכל מחלקה של אידיאלים שבריים בחוג השלמים של שדה מספרים K מכילה אידיאל \ I, עם נורמה  (הנורמה של \ I שווה לגודל חוג המנה ). כאן n הוא הממד של K מעל שדה המספרים הרציונליים, 2s הוא מספר השיכונים המרוכבים של K, ו- D היא הדיסקרימיננטה של ההרחבה. לחסם זה יש תוצאות מרחיקות לכת, שהחשובה ביניהן היא העובדה שכל הרחבה של שדה המספרים הרציונליים מסועפת לפחות מעל ראשוני אחד.
יחסי בוליביה–דנמרק
יחסי בוליביה–דנמרק הם היחסים הדו-צדדיים בין בוליביה לדנמרק. בוליביה מוסמכת לדנמרק משגרירותה בברלין, גרמניה. דנמרק מוסמכת לבוליביה משגרירותה בבוגוטה, קולומביה.
שער אלקלה
בשנת 1823 נפגע השער מרסיסי פגזים במסגרת מעורבות צרפתית בספרד. סימני הפגיעה נראים על השער עד היום.
איפא"ק
היסטוריה
במרץ 2022 פורסם מכתב מטעם איפא"ק ובו נתבקשו חברי הארגון להמשיך לתמוך ברשימת חברי קונגרס מהמפלגה הרפובליקנית בשל יחסם החיובי למדינת ישראל, בהם עשרות חברי קונגרס שטענו שתוצאות הבחירות לנשיאות ארצות הברית 2020 זויפו, וחלקם תמכו באירועי ההסתערות על הקפיטול ובתאוריית ההחלפה הגדולה.
חנה שחר
ביוגרפיה
לשחר שני ילדים, בת ובן.
אליעזר פרי (פרלסון)
קורות חיים
היה יו"ר הוועד למען החייל בתל אביב. ב-1976 זכה לתואר יקיר העיר תל אביב-יפו.
היה נשוי למאשה לבית נתנסון משנת 1922 ועד פטירתה בסתיו 1961. לזוג היו שני ילדים: בת, רינה, ובן, מיכה פרי, ממפקדי הפלמ"ח ומפקד היחידה שהניפה את דגל הדיו באילת.
רחוב אלקלה
רחוב אלקלה (בספרדית Calle de Alcalá) הוא רחוב מרכזי במדריד, בירת ספרד.
מלך (שחמט)
איומים על המלך
שחקן לא יכול להביא את המלך שלו לערוגה שנמצאת תחת איום של כלי יריב (וגם לא להעביר אותו בערוגה כזאת בהצרחה). איום על המלך של היריב נקרא "שח". על שחקן הנמצא ב"שח" להוציא מיד את המלך מהאיום. מצב שבו אין לשחקן דרך להסיר את האיום נקרא "מט" והוא ניצחון לשחקן המאיים.
הפרשים האוסטרלים הקלים
היסטוריה
בעשור האחרון של המאה ה-19 השפל והבצורת אשר פקדו את אוסטרליה גרמו למצב בו אף אחת מן המדינות האוסטרליות לא יכלה להעמיד צבא כהלכה שאינו נשען על מספר גדול של מתנדבים. רגימנטים של פרשים קלים הוקמו ברחבי אוסטרליה על בסיס כוחות של מתנדבים בסיועה של תנועת מועדון הנשק אשר סיפקה אימון ראשוני לקבוצות המתנדבים השונות. אם וכאשר יקראו הקבוצות להגנת אוסטרליה, על המפקד המקומי היה לקיים התנגדות מקומית באמצעות לוחמת גרילה רחבת היקף, לוחמת גרילה זאת, נשענה על קיומם של כוחות ניידים וקלים, והיוותה את הבסיס להגנת אוסטרליה עד 1910. לחיל הייתה הזדמנות לפעול לראשונה בעת מלחמת הבורים השנייה עת לחמו הכוחות האוסטרלים, לצד האימפריה הבריטית, כנגד האפריקאנרים (הבורים), תושביה ההולנדים של דרום אפריקה.
יחסי גאנה–דנמרק
סיוע בפיתוח
משנת 1958 סייעה דנמרק לגאנה בפיתוח. סיוע הפיתוח נפסק בסוף שנות ה-70 עד 1983. גאנה נבחרה לתוכנית הסיוע הדנית בשנת 1990. דנמרק מסייעת לגאנה בפיתוח כלכלי, שלום ויציבות, בריאות, תחבורה, תמיכה במגזר הפרטי ובמאבק בעוני.
נציגויות דיפלומטיות
דנמרק מחזיקה בגאנה שגרירות באקרה ואילו גאנה מחזיקה שגרירות בקופנהגן.
כף מורס
לשון היבשה מהווה את הגבול בין חוף באנזארה וחוף קלארי (שניהם חלק מארץ וילקס).
כלנית (פגז)
פרס ביטחון ישראל
ב-2011 זכו צוות של משרד הביטחון/מנת"ק, התעשייה הצבאית, רשף טכנולוגיות, ומפקדת זרוע היבשה בפרס ביטחון ישראל על פיתוח הפגז והיישום המבצעי. בנימוקי הזכייה נאמר כי "המערכת מקנה לכוחות השריון יכולות מבצעיות חדשות ומביאה לידי ביטוי יכולות טכנולוגיות והנדסיות מתקדמות וכבר נעשה בה שימוש מבצעי. המערכת תורמת לביטחון המדינה. פגז הכלנית מהווה את חוד החנית של תחום חימוש הטנקים בעולם כולו, ויכול לשמש גם נגד אויב המסתתר בתוך בונקר או מבנה, רכבים משוריינים קלים ומסוקים וזאת על ידי שימוש משתנה במטען הנמצא בפגז. מבחינת לוחמי השריון מדובר בלחיצת כפתור אחת. פיתוח הכלנית מסייע להתאים את ייעודו של הטנק בשדה הקרב המודרני מכלי נשק מסורתי המיועד ללחימה נגד טנקים למערכת נשק עיקרית בקרבות היבשה וללוחמה בשטח בנוי".
יחסי הודו–ניקרגואה
יחסי הודו–ניקרגואה הם היחסים הדיפלומטיים שבין הרפובליקה של הודו לבין רפובליקת ניקרגואה.
איילת מנחמי
קורות חייה
לאחר הצלחתה עם "עורבים" פנתה מנחמי לעשייה מסחרית יותר וביימה את הסרט "אבא גנוב 3". מאוחר יותר, נענתה עם נירית ירון לבימוי משותף לבקשת המפיקים אהוד בלייברג ויצחק גינסברג לכתוב ולביים שלושה סרטים תל אביביים קצרים תחת הכותרת "סיפורי תל אביב". הסרט, ובו שני פרקים בבימויה של מנחמי - "שרונה מותק" (עם יעל אבקסיס בתפקידה הראשון) ו"גט" (עם ענת וקסמן) - זכה להצלחה. בנוסף, ביימה מנחמי סרטי פרסומת רבים לבתי קולנוע ולטלוויזיה.
יחסי טורקיה–ליכטנשטיין
יחסי טורקיה–ליכטנשטיין הם היחסים הדיפלומטיים הרשמיים שבין הרפובליקה הטורקית לבין נסיכות ליכטנשטיין.
אלימלך שוחט
ביוגרפיה
באליפות ישראל שנערכה ביולי 1960 זכה שוחט בשתי מדליות, זהב וכסף. מדליית זהב, בריצת 400 מטר בתוצאה של 50.9 שניות, לפני יאיר פנטילט ממכבי תל אביב (51.5 שניות) והכהן (53.8 שניות) ומדליית כסף, בריצת 200 מטר אחרי הרי קנה מהפועל ראשון לציון (23.0 שניות) ולפני קליפר ממכבי תל אביב.